ИлӀа, Илъа — Дагъистаналъул Хунзахъ мухъалда бугеб росу. Уна БакьайчӀи росдал боялде гъорлӀе.

География
Росу буго мухъалъул марказ Хунзахъа шималиябгин бакъбаккул рахъалдехун 2 км-ялъ ва росдал поселениялъул марказ БакьайчӀиса жанубиябгин бакътӀерхьул рахъалдехун 2,5 км-ялъ рикӀкӀад.

Тарих
1886 соналъул баяназда рекъон, ИлӀа росу гъорлӀе унаан Хунзахъ росдал сверухълъиялде, росулӀ букӀана 26 цӀараки (141 чи). 1926 соналде ругел баяназда рекъон, ИлӀа гӀумру гьабун вукӀана 115 чи, росу гъорлӀе унеб букӀана Авар сверухълъиялъул Гиничукь росдал боялде. Коллективизация гьабулеб заманалда гӀуцӀана Байдуковасул цӀаралда бугеб колхоз, жиб 1947 соналъ Гиничукь росдал Ленинил цӀаралда бугеб колхозгун цолъизабураб. 1950-л саназ росдал гӀадамал рахъинаруна ГӀаранире ва Илъа росу тӀагӀинабуна.

ЦӀидасан Илъа росу гӀуцӀана Дагъистаналъул Халкъияб Данделъиялъул 25.11.2015 соналъул № 1217-V хӀукмуялдалъун. ЦӀар кьуна Россиялъул хӀакимлъиялъул  2016 соналъул 29 декембералъул N 2900-р амруялдалъун.

Демография 

Ккола моноэтникияб авар росулъун.

Машгьурал гӀадамал 
 МухӀамадилазул Дибирил МухӀамадрасул — биологиял гӀелмабазул доктор, профессор.
 Къуралазул МухӀамадил Наби — медикиял гӀелмабазул доктор, профессор, ДАССРалъул сахлъи цӀуниялъул министер (1963–1983).

МугъчӀваял

Аваразул росаби
Хунзахъ мухъалъул чӀел-бакӀал